Sikkerhedsstyrelsen beder Ikea om en redegørelse, efter at flere børn har mistet livet under væltende møbler.
Sikkerhedsstyrelsen har bedt møbelgiganten Ikea om en redegørelse, efter det er kommet frem, at væltede kommoder og skabe fra Ikea har kostet flere børn livet i Nordamerika. Fold sammen
Tirsdag d. 28. juni 2016, kl. 20.38
»Vi har bedt Ikea komme med en redegørelse for, dels hvad der er sket på det amerikanske marked, dels om de her kommoder lever op til de europæiske sikkerhedskrav, der er,« siger kommunikationschef Mette Cramon fra Sikkerhedsstyrelsen.
»Der er intet, der tyder på, at der er sket ulykker i Danmark med de pågældende møbler,« siger Mette Cramon.
»Det er vigtigt at sige til danske forbrugere, at hvis der følger beslag med, og det står tydeligt i vejledningen, at der skal bruges beslag, så er det altså ikke for at genere nogen, men noget der skal tages alvorligt.«
»Få dem nu sat på. Det tager fem minutter med en skruetrækker, og det er altså vigtigt, især i børneværelser,« siger Mette Cramon.
Ikea lancerer kampagne om farlige kommoder i Kina